ཁྱིམ་ཚང་དེ་དང་ཁྱིམ་མཚེས་ཀྱི་སྐྱེས་པ་རྣམས་ཀྱིས་ཚེ་ཐར་ལ་བཏང་ཟིན་པའི་སྒོ་ཕྱུགས་དེ་རྣམས་ཁྲིད་དེ་ཁྱིམ་ཚང་དེའི་སྦྲ་ལ་བསྐོར་བ་གསུམ་བྱེད་དགོས་ཤིང་།བླ་མཆོད་ཀྱིས་ལྷ་རྒྱལ་ལོ་ཞེས་བཏོན་པའི་ཚེ་སྐྱེས་པ་དེ་རྣམས་ཀྱིས་ཀྱངཀི་ཀི་བསོ་བསོའིལྷ་རྒྱལ་འཐེན་པ་དང་ལག་གི་ཞགས་པ་དེ་གནམ་ལ་སྐོར་འདེབས་བྱེད།མཇུག་མཐར་བླ་མཆོད་སྐུ་དངོས་སུ་ཚེ་ཐར་ལ་བཏང་བའི་སྒོ་ཕྱུགས་རྣམས་ཀྱི་རྩར་ཕེབས་ཏེ་ཁྲུས་ཆུ་དཀར་པོ་ཞིག་ཚེ་བླུ་དེ་རྣམས་ཀྱི་ལུས་སྟེང་དུ་གཏོར་རྗེས་ཚེ་ཐར་དུ་བཏང་བའི་སྒོ་ཕྱུགས་རྣམས་རང་རང་གི་ཟོག་ཁྱུར་གཏོང་བར་བྱེད་པ་དང་།ཁྱིམ་ཚང་དེའི་ཚེ་ཐར་གྱི་ཆོ་གའི་མཇུག་ཀྱང་ཡོངས་སུ་བསྐྱིས་པ་ཡིན་ནོ།